Fasiliteite – Hoër Volkskool Heidelberg
Die skool se ou saal is in 1997 omskep in 'n lieflike nuwe hotelskool. Die vak Gasvryheidstudies se praktiese komponent word hier aangebied. Leerders moet hulle praktiese eksamens hier aflê. Hulle word geleer hoe funksioneer 'n kombuis, die bediening van voedsel asook alles rakende kroegbediening. Die praktiese deel van graad 10 tot 12 word tydens gasvryheidsaande gehou. Tydens die funksies maak die leerders al die kos en word die hele praktiese komponent deur hulle hanteer. Die hotelskool word ook deur buite instansies benut vir funksies.
ATLETIEK EN RUGBYSTADION:
Die hoofstadion bestaan uit 'n uitstekende gras-atletiekbaan met die A-Rugbyveld. Die stadion bekik oor uitstekende geriewe en fasiliteite met spreiligte. Die B-Rugbyveld is aangrensend tot die stadion en beskik oor sy eie paviljoen.
Die krieketnette en blaaie is in 'n uitstekende toestand en daarom presteer ons krieket so goed. Die skool het ook 'n Krieketakademie wat aktief bydra tot die suksesse van krieket
Die skool beskik oor twee uitstekende toegeruste sentrums wat deur die vak Rekenaartoepassingstegnologie gebruik word. Beide is toegerus met internet vir die gebruik deur die leerders.Uitstekende kontrole en reëls maak dit veilig om die internet te gebruik.
SIVIELE TEGNOLOGIE SENTRUM:
Die leerders in Siviele Tegnologie het die gebruik van 'n modern toegeruste sentrum waar hulle die praktiese komponent van die vak kan bemeester.
Voltydse koshuisinwoning is beskikbaar teen:
R3050,00 per maand per leerder (Alle etes ingesluit)
Dagstudente R1 350,00 per maand per leerder (Ligte middagete ingesluit voor sportoefeninge om 14:30).
Vir enige navrae skakel die skool gedurende skoolure by tel. no 016 341 3165 (Mnr. Neels de Villiers) of email: koshuis@volkies.co.za
Is beskikbaar vir leerders wat sukkel om Wiskunde baas te raak. Dit is op die skoolterrein en oop vir leerders na skool, teen nominale koste.